b"\n_START_ARTICLE_\nEconomia de Nauru\n_START_SECTION_\nBancarrota de l'estat i desastre ecol\xc3\xb2gic\n_START_PARAGRAPH_\nIlla abans f\xc3\xa8rtil, plena de plantacions de palmeres de coco i de taro, l'elit econ\xc3\xb2mica va trobar una font d'ingressos molt important en la mineria de fosfats, que va comen\xc3\xa7ar al segle XIX. _NEWLINE_La prosperitat provenia, principalment, de la gran quantitat de dip\xc3\xb2sits de fosfats d'origen mar\xc3\xadtim que hi havia a l'illa. La majoria dels fosfats de Nauru, usats com a fertilitzant arreu del m\xc3\xb3n, s'exportaven a Austr\xc3\xa0lia. Un cop exhaurits tots els fosfats, les zones on es varen extreure romanen com a zones degradades, plenes d'agulles calc\xc3\xa0ries, de molt dif\xc3\xadcil recuperaci\xc3\xb3. Actualment Nauru s'encara a un futur incert: a la d\xc3\xa8cada de 1990 va provar d'aconseguir noves fonts d'ingressos postulant-se com a parad\xc3\xads fiscal, per\xc3\xb2 es va haver de desestimar el juliol del 2004._NEWLINE_L'illa va obtenir la independ\xc3\xa8ncia d'Austr\xc3\xa0lia el 1968. Arran de la bancarrota econ\xc3\xb2mica del 2003, l'illa va patir un per\xc3\xadode d'inestabilitat pol\xc3\xadtica amb sis canvis de govern en un any. _NEWLINE_Segons Naomi Klein, Nauru \xc3\xa9s un exemple de pa\xc3\xads que dilapida els fons i degrada el mateix territori, despr\xc3\xa9s de seguir pol\xc3\xadtiques a curt termini sense visi\xc3\xb3 de futur per al pa\xc3\xads i la societat, essent un clar exemple de l'anomenat capitalisme salvatge."